钦定古今图书集成/明伦汇编/家范典/第004卷 > 《家诫》柳开
## 钦定古今图书集成/明伦汇编/家范典/第004卷 > 《家诫》柳开

皇考治家孝且严，旦望弟妇等拜堂下毕，即上手低
面，听我皇考训戒曰：“人家兄弟，无不义者，尽因娶妇
入门，异姓相聚，争长竞短，渐渍日闻。偏爱私藏，以致
背戾。分门割户，患若贼仇，皆汝妇人所作。男子刚肠
者几人，能不为妇人言所惑？吾见多矣，若等宁有是
耶？”退则惴惴不敢出一语为不孝事。开辈抵此，赖之
得全其家云。